Държавен вестник, бр. 97, 2002 г., стр. 32

С Т Р .  32
Д Ъ Р Ж А В Е Н   В Е С Т Н И К
Б Р О Й  97
Раздел IV
Отвеждане на димните газове от газовите
уреди
Чл. 214. (1) За газовите уреди в сгради с га-
зови инсталации се предвиждат самостоятелни
газоплътни комини с гладки стени без издати-
ни, осигуряващи възможност за почистване,
като сечението на комините е по-голямо от
сечението на присъединителния отвор на вклю-
чения към него газов уред.
(2) Комините, в които се предвижда включ-
ване на повече от един газов уред, се оразмеря-
ват, като се приема, че газовите уреди работят
едновременно.
(3) Металните комини се топлоизолират с
негорим материал.
Чл. 215. (1) Димните газове от газови уреди
тип “В”, “С4” и “С6” се отвеждат на открито чрез:
1. комини;
2. вертикални инсталации за отвеждане на
димните газове, включително обща система
въздух—димни газове;
3. шахти за отработен въздух, съответства-
щи на изискванията към инсталациите за от-
веждане на димни газове;
4. вентилационни системи.
(2) Инсталациите по ал. 1 за отвеждане на
димни газове се монтират в специални шахти. Те
трябва да работят под налягане и да са с граница
на пожароустойчивост най-малко 90 min.
(3) Обща инсталация за отвеждане на дим-
ните газове на газови уреди от един и същи тип
“В1”  и  “В2”  изисква:
1. всяка газова горивна инсталация да има
собствен димоход;
2. димоходите да не се извеждат на една и
съща височина;
3. разстоянието между входа на най-горния
и най-долния димоход да не надвишава 6,5 m,
като по-голямо разстояние се допуска по из-
ключение при осигурена пожарна безопасност.
Чл. 216. (1) Тръбопроводите за захранване с
въздух за горене и за отвеждане на димните
газове при газови уреди тип “С” са съставни
части на газовите горивни инсталации.
(2) Не се допуска извеждане на тръбопрово-
ди за отвеждане на димни газове:
1. в проходи и тесни улички;
2. във вътрешни дворове, ако широчината и
дължината на двора са по-малки от височината
на най-високата граничеща сграда;
3. във въздушни и осветителни шахти;
4. в лоджии и покрити галерии;
5. под еркери, които могат да възпрепятстват
отвеждането на димните газове;
6. във взривоопасни и пожароопасни зони, в
които могат да се образуват леснозапалими или
взривоопасни смеси.
Чл. 217. (1) Тръбопроводите за захранване с
въздух за горене и отвеждане на димните газове
се извеждат най-малко на 0,3 m от долния край
на тръбата над кота 0.
(2) Тръбопроводите по ал. 1 се извеждат в
леснодостъпни зони не по-ниско от 2 m от кота-
та на прилежащия терен.
(3) Допуска се извеждане на тръбопроводи-
те за газови уреди тип “С1”в леснодостъпни
зони на по-малко от 2 m от котата на прилежа-
щия терен, ако тръбопроводите са защитени
от удар със защитни съоръжения от негорими
материали.
Чл. 218. Разстоянието между устието на тръ-
бопровода за отвеждане на димните газове и
покривната конструкция трябва да е:
1. най-малко 0,4 m при обща номинална
мощност на газовия уред до 50 kW;
2. най-малко 0,4 m над билото на покрива
или 1 m над покрива при обща номинална мощ-
ност на газовия уред над 50 kW.
Чл. 219. (1) Тръбопроводите за захранване с
въздух за горене и отвеждане на димните газове
в близост до бензиностанции и резервоари за
горива се отвеждат на хоризонтално разстоя-
ние най-малко на 5 m от тях.
(2) Допуска се намаляване на разстоянието
по ал. 1, ако отвеждането е най-малко на 3 m
над котата на прилежащия терен.
Чл. 220. (1) Присъединяването на газовите
уреди към комините се осъществява с тръби от
негорим материал.
(2) Диаметърът на присъединителната тръ-
ба трябва да е не по-голям от диаметъра на
димоотвеждащата тръба (отвора) на газовия
уред.
(3) Хоризонталните участъци на присъеди-
нителните тръби се предвиждат с наклон към
газовия уред не по-малък от 1 на сто.
(4) Присъединителните тръби трябва да са
осигурени срещу огъване и провисване.
(5) Звената на присъединителните тръ-
би трябва да осигуряват неизтичане на га-
зове в помещението при плътно свързване
без просвет.
(6) При свързване на няколко газови уреда в
общ комин не се допуска преминаване на дим-
ни газове между работните помещения или
изтичане на димни газове от неработещи газо-
ви инсталации.
Чл. 221. (1) Комините се извеждат:
1. най-малко на 0,5 m над билото на скатни
покриви, като комините се предвиждат на хо-
ризонтално разстояние до 1,5 m от билото;
2. на нивото на билото, когато са на разсто-
яние от 1,5 до 3 m от билото на скатен покрив;
3. под нивото на билото на покрива, но не по-
ниско от правата, прекарана под ъгъл 10° от
билото на хоризонта—когато комините са на
разстояние, по-голямо от 3 m, от билото на скат-
ния покрив;
4. най-малко на 0,5 m над плоскостта на пок-
рива—при плоски покриви.
(2) Комините трябва да имат шапки, които
ги предпазват от валежи.